canonical-greekLit/data/tlg2018/tlg002/tlg2018.tlg002.perseus-grc1.xml
Ὡς δὲ καὶ Σευῆρος διωγμὸν κατὰ τῶν ἐκκλησιῶν ἐκίνει, λαμπρὰ μὲν τῶν ὑπὲρ εὐσεβείας ἀθλητῶν κατὰ πάντα τόπον  ἀπετελεῖτο μαρτύρια, μάλιστα δ̓  ἐπλήθυεν ἐπ̓ Ἀλεξανδρείας, τῶν ἀπ̓ Αἰγύπτου καὶ Θηβαΐδος ἁπάσης αὐτόθι ὥσπερ ἐπὶ μέγιστον ἀθλητῶν θεοῦ  παραπεμπομένων στάδιον διὰ  καρτερικωτάτης τε  ποικίλων βασάνων καὶ θανάτου  τρόπων ὑπομονῆς τοὺς παρὰ θεῷ στεφάνους ἀναδουμένων· ἐν οἷς καὶ  Λεωνίδης, ὁ λεγόμενος Ὠριγένους πατήρ, τὴν κεφαλὴν ἀποτμηθείς, νέον κομιδῇ καταλείπει τὸν παῖδα· ὃς